Ulloq: 14-01-2025

Suliap normua: 2023 - 22924

ID. nr.: 95610756

Postboks 909  
3900 Nuuk  
Tlf.: (+299) 34 50 00  
E-mail: box909@nanoq.gl  
www.naalakkersuisut.gl

|  |  |
| --- | --- |
| Allakkiaq  **Notat** | |
|  |  |
|  |  |
|  |  |
|  |  |
|  |  |

**Ilanngussaq 1 - Imartap aamma umiarsualiviit anginerusut akornanni umiarsualiviit killeqarfii pillugit**

Namminersorlutik Oqartussat umiarsualiveqarfiisa aamma umiarsualiviit anginerit imartaasa akornanni umiarsualiviit killeqarfii pillugit missingiusiamik Ineqarnermut Attaveqaasersuutinullu Naalakkersuisoqarfik suliaqarnikuuvoq. Nuna tamakkerlugu umiarsualiviit 15-it pillugit missingiusiamik suliaqartoqarnikuuvoq.

Umiarsualivinnut oqartussaasup oqartussaaffigisatut suliassaqarfiisa aamma immakkut angallannermut Imarsiornermut Aqutsisoqarfiup oqartussaaffittut suliassaasa akornanni pisortatigoortumik oqartussaasut killeqarfiinik umiarsualiviit killeqarfii pilersitsissapput.

Killeqarfiit takussusiiviginngilaat, umiarsualivinnut ataasiakkaanut imaluunniit umiarsualiviup ilaanik najukkami umiarsualivimmut oqartussaaffimmik kina isumaginnittuunersoq. Tamatuma saniatigut umiarsualivinni killeqarfilikkani taakkunani ingerlassat suut ingerlanneqassanersut, umiarsualivinnut killeqarfiit innersuussiffiginngilaat. Umiarsualiviup ingerlassai imaluunniit najukkami umiarsualivimmut oqartussaasup akisussaaffii allanngussagaluarpata, killeqarfiit inissisimaffiinut tamanna sunniuteqassanngilaq.

Killeqarfiit atuutilernerisa kingunerisaanik najukkami umiarsualivimmut oqartussaasut ingerlalluartut pillugit naalakkersuisoqarfiup oqartussaasutut ingerlatsinerani pingaarutilinnik allannguuteqartoqarnissaa naatsorsuutigineqanngilaq.

Ingerlatsinermut suliassaqarfimmik najukkami umiarsualivimmut oqartussaasup ingerlalluartup isumaginninneranut pisortatigoortumik killiliineq, killeqarfiit takussusiiffigaat. Killeqarfiit nassatarivaat assersuutigalugu najukkami umiarsualivimmut oqartussaasup ingerlalluartup, oqartussaaffittut suliassaqarfimmik avataanniittunik umiarsuit tulannissaat akuersiffigisinnaanngimmassuk.

Ukiut kingulliit ingerlaneranni, nunatta imartaani umiarsuit ajutoorneri arlaqartut pisimapput. Umiarsualivinnut oqartussaaffiit killeqarfeqarnissaasa pisortatigoortunngortinnissaannut pisariaqartitsineq pisimasut annertunerulersinnikuuaat, assersuutigalugu umiarsuit umiusimasut peerneqarnissaannut aamma uuliakoornerup killilersimaarnissaanut atatillugu nalornisoqassanngilaq naalagaaffimmi oqartussaasut, nunami oqartussaasut, kommuni imaluunnit alla akisussaasutut oqartussaasuunersoq.

Inussiarnersumik inuulluaqqusillunga

Fuldmægtigi, Steff Nielsen

Toqq/direkte +299 34 54 60

stni@nanoq.gl